CELEX: 32013R0725
Language: hu
Date: 2013-07-26 00:00:00
Title: A Bizottság 725/2013/EU végrehajtási rendelete ( 2013. július 26. ) az ammónium-klorid kérődzők, macskák és kutyák takarmány-adalékanyagaként történő engedélyezéséről (az engedély jogosultja: BASF SE)  EGT-vonatkozású szöveg

27.7.2013   
            
            
               HU
            
            
               Az Európai Unió Hivatalos Lapja
            
            
               L 202/17
            
         A BIZOTTSÁG 725/2013/EU VÉGREHAJTÁSI RENDELETE
   (2013. július 26.)
   az ammónium-klorid kérődzők, macskák és kutyák takarmány-adalékanyagaként történő engedélyezéséről (az engedély jogosultja: BASF SE)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik a takarmány-adalékanyagok felhasználásának engedélyezéséről, valamint az engedélyek megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.
            
         
               (2)
            
            
               Az ammónium-klorid takarmány-adalékanyagként való használatát macskák és kutyák esetében időbeli korlátozás nélkül engedélyezte a 70/524/EGK irányelv, a kedvtelésből tartott, macskáktól és kutyáktól eltérő állatok esetében pedig időbeli korlátozás mellett engedélyezte 86/525/EGK bizottsági irányelv (3). Az említett adalékanyagot ezt követően az 1831/2003/EK rendelet 10. cikkének (1) bekezdése szerint meglévő termékként felvették a takarmány-adalékanyagok közösségi nyilvántartásába.
            
         
               (3)
            
            
               Az 1831/2003/EK rendelet 10. cikkének a rendelet 7. cikkével összefüggésben értelmezett (2) bekezdése szerint kérelmet nyújtottak be az ammónium-klorid macskák és kutyák takarmány-adalékanyagaként történő újraértékelésére vonatkozóan, valamint az említett rendelet 7. cikkének megfelelően a szóban forgó adalékanyag kérődzők esetében történő új felhasználása iránt, kérelmezve, hogy az adalékanyagot a „technológiai adalékanyagok” kategóriába sorolják. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2012. május 24-i véleményében (4) megállapította, hogy az ammónium-klorid a javasolt felhasználási feltételek mellett nincs káros hatással az állati vagy emberi egészségre, illetve a környezetre. A vélemény elismerte, hogy az ammónium-klorid hatékony vizeletsavasító szer, és ha kérődzők, macskák és kutyák takarmányának kiegészítésére használják, csökkenti a vizelet pH-értékét. A Hatóság szerint nem szükséges a forgalomba hozatalt követő nyomon követésre vonatkozó különleges feltételeket előírni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.
            
         
               (5)
            
            
               Az ammónium-klorid értékelése azt mutatja, hogy teljesülnek az 1831/2003/EK rendelet 5. cikkében előírt engedélyezési feltételek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.
            
         
               (6)
            
            
               Mivel semmilyen biztonsági ok nem indokolja az engedélyezési feltételek azonnali módosítását, átmeneti időszakot kell biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Engedélyezés
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „állattenyésztésben alkalmazott egyéb adalékanyagok” funkcionális csoportba tartozó ammónium-klorid takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Átmeneti rendelkezések
   A mellékletben szereplő, macskák és kutyák esetében használható adalékanyag és az azt tartalmazó takarmányok, amelyeket 2015. augusztus 16. előtt állítottak elő és címkéztek fel a 2016. augusztus 16. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
   3. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 26-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 270., 1970.12.14., 1. o.
   
      (3)  HL L 310., 1986.11.5., 19. o.
   
      (4)  EFSA Journal 2012; 10(6):2738.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Legkisebb megengedhető tartalom
               
               
                  Legnagyobb megengedhető tartalom
               
               
                  Egyéb rendelkezések
               
               
                  Az engedély lejárta
               
            
                  mg/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: egyéb állattenyésztésben alkalmazott adalékanyagok (a vizelet pH-csökkentése)
                  
               
            
                  4d8
               
               
                  BASF SE
               
               
                  Ammónium-klorid
               
               
                  
                               
                           
                           
                              
                                 Az adalékanyag összetétele
                              
                              Ammónium-klorid ≥ 99,0 %
                              (Szilárd forma)
                           
                        
                               
                           
                           
                              
                                 A hatóanyag jellemzése
                              
                              
                                           
                                       
                                       
                                          Ammónium-klorid ≥ 99,0 %
                                       
                                    
                                           
                                       
                                       
                                          NH4Cl CAS-szám: 12125-02-9
                                       
                                    
                                           
                                       
                                       
                                          Nátrium-klorid ≤ 0,5 %
                                       
                                    
                                           
                                       
                                       
                                          Előállítás kémiai szintézissel
                                       
                                    
                        
                               
                           
                           
                              
                                 Analitikai módszer
                                  (1)
                              
                              Az ammónium-klorid mennyiségének meghatározása a takarmány-adalékanyagban: titrálás nátrium-hidroxiddal (Európai Gyógyszerkönyv monográfia 0007) vagy titrálás ezüst-nitráttal (JECFA monográfia, ammónium-klorid)
                           
                        
               
                  Kérődzők
               
               
                  —
               
               
                  —
               
               
                  10 000 legfeljebb három hónapos időtartamra
                  5 000 legfeljebb három hónapos időtartamra
               
               
                  
                              1.
                           
                           
                              Az adalékanyag előkeverék formájában keverendő bele a takarmányba.
                           
                        
                              2.
                           
                           
                              Biztonsági előírás: használatkor védőmaszk, védőszemüveg, védőkesztyű és védőruha viselése kötelező.
                           
                        
                              3.
                           
                           
                              A különböző forrásokból származó ammónium-klorid keveréke nem haladhatja meg a kérődzőknek szánt teljes értékű takarmányban megengedett maximális szintet.
                           
                        
               
                  2023. augusztus 16.
               
            
                  Macskák és kutyák
               
               
                  5 000
               
            
         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx